Lidija Dokuzović

**Lidija Dokuzović** (Travnik, SR BiH, SFRJ 1976.) je pjevačica i pedagoginja, najpoznatija je kao suosnivačica i vokal etno-grupe Afion. Njen rad karakterišu spoj arhaičnog pjevanja, modernih aranžmana i socijalno angažiranih tema, te je doprinijela popularizaciji i raznovrsnosti etno muzike a i osnaživanju žena/manjina/društvenoj inkluziji.

## Pedagoški rad 
Lidija je aktivna kao voditeljica, nekad i su-organizatorica radionica tradicijskog pjevanja. Kroz projekte poput Ethno Croatia i samostalne seminare, prenosi znanje o specifičnim vokalnim ukrasima i tehnikama pjevanja mlađim umjetnicima širom Evrope. Njen pristup podučavanju naglašava prirodnu emisiju glasa i poštovanje prema izvornom materijalu. 

Lidija Dokuzović je bila i članica Ansambla narodnih plesova i pjesama Hrvatske LADO. Kao profesionalna umjetnica u ansamblu, dodatno je usavršila vokalne tehnike različitih regija, što joj je omogućilo da postane kompetentna interpretatorka narodnog melosa. 

### Afion 
Godine 2003. suosniva grupu *Afion* (makedonski naziv za mak), koji se bavila tradicijskom muzikom, kombinuju pretežno makedonsku, pa hrvatsku, ali i srpsku i bosansko-hercegovačku narodnu baštinu s elementima jazza i rocka, a jedan od poznatijih sastava u regiji i šire sa više stotina koncerata zaključno sa posljednim 2023. godine.   

Sa grupom je kod Aquarius Records i/ili Spone objavila u početku dva studijska albuma: *Afion* 2006. i *Čudni svati* 2008., te singlove par singlova. Od 2012. do 2018. bend nije aktivan, te tek 2020. godine izdaju album *Treći bilbil* i singla *Šošana,* nakon čega opet pauziraju u pandemiji, pred zadnje koncerte.
mini|Čipkice pred nastup 2011.godine (voditeljica Lidija Dokuzović)

### Vokalni ansambli i horovi u Hrvatskoj 
Dokuzović je bila dugogodišnja umjetnička voditeljica Le Zbora, prvog lezbijsko-feminističkog hora u jugoistočnoj Evropi. Pod njenim vodstvom, on je bio prepoznatljiv po specifičnim aranžmanima u kojima se miješaju pop, punk, ali i koračnice i tradicionalne pjesme sa angažovanim tekstovima, te su 2012. objavili album *Hrvatske budnice*.

Osnivačica je i prva umjetnička voditeljica (prvo ženske, sad mješovite) vokalne grupe Čipkice, nastale 2008. godine iz njenih radionica tradicijskog pjevanja, a izvodi narodnu muziku iz cijelog svijeta. 

Lidija je aktivno učestvovala i u radu hora *Domaćigosti*, koji okuplja ljubitelje pjevanja, uključujući tražitelje azila i izbjeglice, s ciljem doprinosa njihovoj integraciji kroz zajedničko muziciranje i učenje pjesama iz zemalja njihovog porijekla. Sarađivala je i sa zagrebačkim horom *ZborXop*, koji se bavi njegovanjem antifašističke i partizanske muzičke baštine, kao i pjesama o radničkim pravima. 

## Privatni život 
Dokuzović je u Zagrebu studirala studirala etnologiju i kroatistiku na Filozofskom fakultetu u Zagrebu. Pored muzičke karijere, u njoj “čuči i etnologica koja, zasad, tek povremeno ispliva”.

## Vanjski linkovi 
* Lidija.se
* Lidija Dokuzovic trio

## Reference 
Kategorija:Hrvatske pjevačice
Kategorija:Biografije, Travnik
Kategorija:Hrvatski etnomuzikolozi
Kategorija:Hrvatski kroatisti
Kategorija:Hrvatski folkloristi
Kategorija:Hrvatski muzičari
Kategorija:Hrvatske pjevačice
Kategorija:Bosanskohercegovački folkloristi
Kategorija:Rođeni 1976.